CELEX: C2006/022/08
Language: et
Date: 2006-01-28 00:00:00
Title: Kohtuasi C-387/05: Euroopa Ühenduste Komisjoni  24. oktoobri 2005.  aasta hagi Itaalia Vabariigi vastu

28.1.2006   
            
            
               ET
            
            
               Euroopa Liidu Teataja
            
            
               C 22/4
            
         Euroopa Ühenduste Komisjoni 24. oktoobri 2005. aasta hagi Itaalia Vabariigi vastu
   (Kohtuasi C-387/05)
   (2006/C 22/08)
   Kohtumenetluse keel: itaalia
   Euroopa Ühenduste Komisjon esitas 24. oktoobril 2005 Euroopa Ühenduste Kohtule hagi Itaalia Vabariigi vastu. Hageja esindajad on G. Wilms ja L. Visaggio.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Itaalia Vabariik on ühepoolselt vabastanud nii tsiviil- kui ka sõjalisel eesmärgil kasutatavad materjalid imporditollimaksust ning keeldunud nimetatud vabastamise tõttu ebaseaduslikult saamatajäänud omavahendite ja omavahendite õigeaegsest komisjoni käsutusse andmata jätmisest tulenevat viivise arvutamisest ning ülekandmisest, siis on Itaalia Vabariik rikkunud oma ühelt poolt EÜ artiklist 26, määruse (EÜ) nr 2913/92 (1) artiklist 20 ning sellest tulenevalt ka ühisest tollitariifistikust ning teiselt poolt määruse (EMÜ, Euratom) nr 1552/89 (2) artiklitest 2, 9, 10 ja artikli 17 lõikest 1 ning määruse (EÜ, Euratom) nr 1150/2000 (3) vastavatest sätetest tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Ühenduse raames teatud sõjaliseks kasutuseks mõeldud relvade ja sõjaväevarustuse imporditollimaksude peatamine (või teatud juhtudel tollimaksuvabaduse kohaldamine) otsustati nõukogu määrusega (EÜ) nr 150/2003, mida kohaldatakse alates 1. jaanuarist 2003. (4)
   
   Komisjoni väitel on Itaalia poolt nimetatud määruse kohaldamisele eelneva perioodi vältel ühepoolselt tehtud erandi puhul tegemist ebaseadusliku erandiga EÜ artiklist 26 ning ühenduse tollialastest õigusnormidest, mis tõi kaasa tollimaksude kui ühenduse omavahendite ebaseadusliku vähenemise.
   
      (1)  EÜT L 302, 19.10.1992, lk 1.
   
      (2)  EÜT L 155, 7.6.1989, lk 1.
   
      (3)  EÜT L 130, 31.5.2000, lk 1.
   
      (4)  EÜT L 25, 30.1.2003, lk 1.